Diari Oficial de la Generalitat Valenciana


Sumari del DOGV 3523, del 23-06-1999 (1999/5139)

RESOLUCIÓ de 24 de maig de 1999, de la Universitat Miguel Hernández d'Elx, per la qual es convoca un concurs de mèrits per a la provisió de llocs de treball.
-------------------------------------------------------------------------------------------------------------------------------------------------------------

### Dades del document

Número de DOGV
:   3523

Data del DOGV
:   23-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/5139


Data del document
:   24-05-1999

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * universitat
    * concurs administratiu
    * professió administrativa

RESOLUCIÓ de 24 de maig de 1999, de la Universitat Miguel Hernández d'Elx, per la qual es convoca un concurs de mèrits per a la provisió de llocs de treball. [1999/Q5139]
  
Atés que hi ha vacant un lloc de treball en aquesta Universitat, la provisió del qual s'estima ineludible en atenció a les necessitats del servei, dotat pressupostàriament, aquest Rectorat, fent ús de les facultats que té conferides, i segons el que disposen els articles 49 i 50 de la Llei 11/1983, de 25 d'agost, de Reforma Universitària; l'article 61 del Decret 137/1997, d'1 de abril, del Govern Valencià, pel qual s'aprova la normativa singular reguladora de l'activitat de la Universitat Miguel Hernández d'Elx; i el que s'estableix en el Decret Legislatiu de 24 d'octubre de 1995, pel qual s'aprova el Text Refós de la Llei de la Funció Pública Valenciana, i successives modificacions, així com pel Decret 33/1999, de 9 de març, del Govern Valencià, mitjançant el qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, ha resolt:
  
Convocar concurs de mèrits per a la provisió de la vacant indicada en l'annex I d'aquesta convocatòria, d'acord amb les següents:
  
Bases
  
Primera. Aspirants
  
Podran prendre part en aquest concurs els funcionaris de carrera de la Universitat Miguel Hernández, els funcionaris de carrera d'altres universitats de la Comunitat Valenciana i de qualsevol altra administració pública ja siguen del sector de l'administració general o administració especial, i que es troben en situació de servei actiu, serveis especials, serveis en altres administracions públiques, excedència forçosa, procedents de la situació de suspens que hagen complit el període de suspensió, excedència voluntària i els que es troben compresos en la situació que es contempla en la disposició transitòria segona, apartat 2, paràgraf 2, de la Llei 30/1984, de 2 d'agost, sempre que complisquen les condicions generals i els requisits determinats en la convocatòria per al lloc en la data de finalització del termini de presentació d'instàncies.
  
Els funcionaris en situació d'excedència voluntària per interés particular, només podran participar si duen dos anys en la situació esmentada.
  
Segona. Lloc
  
El lloc de treball que pot ser objecte de sol·licitud és el que apareix relacionat en l'annex I d'aquesta convocatòria.
  
Tercera. Mèrits
  
La valoració dels mèrits per a l'adjudicació de les places s'efectuarà d'acord amb el barem següent.
  
Fase primera. Mèrits de caràcter general. Màxim 30 punts.
  
1. Grau personal. Màxim 2 punts.
  
Es valorarà el grau personal consolidat en la data de finalització del termini de presentació de sol·licituds, d'acord amb l'escala següent:
  
- Nivell 20 o superior: 2 punts.
  
- Nivell inferior a 20: 1 punt.
  
2. Antiguitat. Màxim 9 punts.
  
Per serveis prestats a la Universitat Miguel Hernández, a raó de 0,25 punts per mes o fracció que proporcionalment li corresponga, fins a un màxim de 6 punts.
  
Per any complet o fracció de servei en unes altres administracions públiques, 0,50 punts, fins a un màxim de 3 punts. A aquests efectes, també es computaran els serveis prestats amb caràcter previ a l'ingrés en el cos o escala legalment reconeguts. No es computaran serveis que hagueren sigut prestats simultàniament amb altres igualment al·legats.
  
3. Titulació. Màxim 2 punts.
  
Es valorarà una sola titulació acadèmica oficial, la de més alt grau, conformement amb el barem següent:
  
Llicenciatura o equivalent: 2 punts.
  
4. Valoració del treball exercit. Màxim 9 punts.
  
Per l'exercici en universitats de la Comunitat Valenciana d'un lloc de treball d'igual o similar característica al del convocat, a raó de 0,25 punts per mes, fins a un màxim de 6 punts.
  
Per l'exercici de llocs de treball pertanyents a l'àrea a què corresponga el lloc convocat, en especial aquells relacionats amb les activitats economicofinancerocomptables, s'adjudicaran fins a un màxim de 3 punts, a raó de 0,50 punts per any complet o fracció.
  
5. Cursos de formació. Màxim 6 punts.
  
- Cursos rebuts:
  
Es valoraran, fins a un màxim de 3 punts, els cursos de formació i perfeccionament de caràcter sectorial que tinguen relació amb les funcions del lloc de treball convocat, sempre que hagueren sigut convocats i organitzats per l'Institut Nacional d'Administració Pública, l'Institut Valencià d'Administració Pública, universitats o qualsevol altra entitat oficial o professional. La valoració de cada un dels cursos s'efectuarà en funció de la durada d'acord amb l'escala següent:
  
a. Durada superior a 100 hores: 3 punts.
  
b. Durada entre 50 i 100 hores: 2 punts.
  
c. Durada inferior a 50 hores: 1 punt.
  
- Cursos impartits:
  
Es valorarà, fins a un màxim de 3 punts, la impartició de docència en cursos de formació i perfeccionament, realitzats en administracions públiques, sobre matèries relacionades amb el lloc convocat. La valoració de cada un dels cursos s'efectuarà en funció de la durada d'acord amb l'escala següent:
  
a. Durada superior a 100 hores: 3 punts.
  
b. Durada entre 50 i 100 hores: 2 punts.
  
c. Durada inferior a 50 hores: 1 punt.
  
6. Altres mèrits. Màxim 2 punt.
  
La Comissió de Qualificació podrà concedir fins a un màxim de 2 punts per la concurrència de qualsevol altra circumstància no contemplada al barem (treballs, publicacions, congressos, jornades, seminaris, tribunals d'oposicions, ponències, etcètera), sempre que tinga una vinculació significativa amb el contingut del lloc, expose quins mèrits valora i la puntuació atorgada.
  
Únicament passaran a la segona fase de valoració aquells aspirants que hagen obtingut un mínim de 25 punts en la primera fase.
  
Fase segona. Mèrits de caràcter específic. Màxim 3 punts.
  
Entrevista. Màxim 3 punts.
  
Consistirà en una anàlisi de les tasques del lloc i dels requisits, les condicions i els mitjans necessaris per al seu exercici.
  
S'estableixen 26 punts com a puntuació mínima per a l'adjudicació de les places convocades.
  
Quarta. Dades
  
Les dades relatives a les circumstàncies personals i administratives dels concursants, així com les concernents als mèrits que s'al·leguen, hauran d'acreditar-se degudament i han de ser les que, en efecte, corresponguen a la data de finalització de presentació de sol·licituds de participació.
  
La data indicada servirà de referència per a efectuar els còmputs que hagen de realitzar-se, però no justificarà, en cap cas, l'adjudicació de les places a qui amb posterioritat a aquesta hagués quedat en situació de suspens o hagués deixat de complir els requisits exigits, quant a cos o escala, per a accedir al lloc sol·licitat. En aquests supòsits, els concursants estan obligats de manifestar per escrit els impediments en qüestió.
  
Cinquena. Documentació
  
La justificació de les circumstàncies personals i administratives del concursant, així com la seua situació i antiguitat, ha d'efectuar-se mitjançant certificats, que hauran de ser expedits per la unitat a què corresponga la gestió del personal de la universitat o administració en què preste serveis el funcionari o en què hagués tingut la seua destinació darrera.
  
Les titulacions acadèmiques hauran de justificar-se mitjançant títols originals o certificats expedits, bé pels centres oficials on s'hagen superat els corresponents estudis, bé pels propis òrgans gestors de personal al·ludits en l'apartat anterior.
  
També hauran d'acreditar-se documentalment, quant resultara factible, els mèrits que els interessats al·leguen com a determinants de la seua idoneïtat.
  
Els qui participen en el concurs i es troben en la situació de suspensos, hauran d'aportar certificat oficial en què conste la data de compliment de la sanció.
  
Sisena. Sol·licituds
  
Les sol·licituds per a prendre part en aquest concurs, dirigides al rector president de la Universitat Miguel Hernández d'Elx, s'ajustaran al model que figura com a annex II d'aquesta convocatòria i es presentaran en el termini de 20 dies hàbils, comptadors des de l'endemà de la publicació d'aquesta convocatòria en el Diari Oficial de la Generalitat Valenciana, al Registre General de la Universitat (passeig de Melcior Botella, s/n. 03508 Elx) o per qualsevol dels sistemes establits en l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Els concursants hauran d'unir a la sol·licitud la documentació que hagen d'acompanyar.
  
Setena. Qualificació
  
Els mèrits els valorarà una comissió integrada per cinc membres, que hauran de pertànyer a cossos o escales de grup de titulació igual o superior a l'exigit per als llocs convocats.
  
El seu funcionament estarà sotmès al que disposa l'article 22 i següents de la Llei de Règim Jurídic de les Administracions Públiques i del Procediment Administratiu Comú i d'altra normativa que li és aplicable.
  
Els membres de la Comissió de Valoració els nomenarà el rector, mitjançant una resolució que es farà pública al tauler d'anuncis de l'edifici de Rectorat. Un dels membres de la Comissió de Valoració i el suplent corresponent serà nomenat a proposta i en representació de la Junta de Personal d'Administració i Serveis (PAS) funcionari.
  
No es qualificaran les sol·licituds presentades fora de termini, ni les formulades pels qui no siguen funcionaris de la Universitat Miguel Hernández, d'altres universitats de la Comunitat Valenciana o de qualsevol altra administració pública, ja siguen del sector de l'administració general o administració especial, o es troben subjectes a limitacions que els impedisquen de prendre part en el concurs; tampoc no es qualificaran les sol·licituds dels qui no puguen accedir al lloc per no complir-ne els requisits. Dels concursants afectats per aquestes circumstàncies se'n farà relació en acta, tot assenyalant les causes per les quals no se'ls qualifique.
  
De cada una de les reunions que realitze cada comissió s'alçarà l'acta corresponent, que ha de ser aprovada en la mateixa sessió.
  
Vuitena. Adjudicacions
  
La comissió corresponent elevarà a l'autoritat competent la proposta corresponent per a l'adjudicació de la plaça, d'acord amb les avaluacions que consten en acta i en ordre de major a menor puntuació; tot això sense perjudici del que s'estableix en els apartats següents.
  
En el cas que diversos aspirants al mateix lloc de treball tinguen igual puntuació, es donarà preferència al funcionari que hagués obtingut més puntuació en els mèrits en relació amb el lloc de treball, sense perjudici dels drets de preferència legalment establits.
  
La comissió podrà declarar vacant el lloc de treball en el supòsit que els aspirants a aquest no assolisquen la puntuació mínima exigida, o en el cas que els mèrits específics al·legats no en determinen la idoneïtat per al lloc.
  
La proposta d'adjudicació serà exposada al públic durant cinc dies hàbils al tauler d'anuncis de l'edifici del Rectorat de la Universitat Miguel Hernández d'Elx, i durant aquest termini les persones interessades podran formular-hi reclamacions.
  
Una vegada transcorregut el termini esmentat, i resoltes les reclamacions presentades, la Comissió de Valoració aprovarà la llista definitiva d'adjudicació de llocs de treball. Contra aquesta, les persones interessades podran interposar-hi, potestativament, un recurs de reposició davant del rector president en el termini d'un mes comptador des de la resolució, o directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, d'acord amb el que s'estableix en l'article 116 i següents de la Llei 4/1998, de 26 de novembre, de Règim Jurídic de les Administracions Públiques i del Procediment Administratiu Comú, sense perjudici d'utilitzar qualsevol altra via que considere oportuna.
  
Novena. Resolució
  
El concurs es resoldrà en el termini de quatre mesos a partir de la data en què va finalitzar el de presentació de sol·licituds, s'hi determinarà el lloc de treball que s'adjudica i el funcionari que s'hi destina amb indicació de l'administració pública i el nivell en què anteriorment prestara servei o la situació en què es trobe, mitjançant una resolució que es publicarà en el Diari Oficial de la Generalitat Valenciana, i al tauler d'anuncis de l'edifici de Rectorat de la Universitat Miguel Hernández.
  
El termini de presa de possessió de la nova destinació obtinguda serà de tres dies si radica a la mateixa localitat o d'un mes si radica a distinta localitat, o comporta el reingrés al servei actiu.
  
El termini de presa de possessió començarà a comptar a partir de l'endemà del cessament, que haurà d'efectuar-se dins dels tres dies següents al de la publicació de la resolució que resolga el concurs, així com el canvi de situació administrativa que en cada cas corresponga.
  
El còmput dels terminis possessoris es considerarà de servei actiu a tots els efectes i s'iniciarà quan finalitzen els permisos o llicències que hagen estat concedits als interessats, tret que per causes justificades se n'acorde la suspensió del gaudi.
  
La destinació adjudicada serà irrenunciable, tret del cas que abans de la finalització del termini de presa de possessió s'hagués obtingut un altre lloc mitjançant convocatòria pública. En aquest supòsit, l'adjudicatari s'obliga de comunicar al Servei de Recursos Humans el lloc que tria entre els que se li han adjudicat, dins del termini de la presa de possessió, i s'entén que renuncia a la resta de llocs, tot designant-se el candidat següent en ordre de puntuació, que haja assolit la puntuació mínima exigida en la convocatòria.
  
La interpretació d'aquestes bases i la resolució de les incidències que es plantegen amb ocasió de la seua aplicació correspondrà a la Comissió de Valoració.
  
Contra aquesta resolució, que exhaureix la via administrativa, les persones interessades podran interposar-hi, potestativament, un recurs de reposició davant el rector president en el termini d'un mes comptador des de la resolució, o directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, segons estableix l'article 116 i següents de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjudici d'utilitzar qualsevol altra via que es considere oportuna.
  
Elx, 24 de maig de 1999.- El rector president: Jesús Rodríguez Marín.
  
ANNEX I
  
Característiques del lloc:
  
Denominació: tècnic o tècnica superior.
  
Nombre de places: una.
  
Complement de destinació: nivell 24.
  
Complement específic: E039.
  
Destinació: Serveis Generals.
  
 Requisits: funcionari de carrera del grup B.
  
Sector: administració general.
  
Funcions del lloc:
  
- Manteniment i adequació de la comptabilitat d'ingressos i despeses al pla general de comptabilitat pública.
  
- Organització, elaboració, tramitació i comptabilització dels documents comptables i altres tasques prèvies al pagament de factures.
  
- Manteniment de la versió de l'aplicació informàtica comptable i la proposició de normativa de caràcter general en l'àmbit de la seua competència funcional, i també la informació als seus superiors del funcionament d'aquesta i les possibles modificacions i substitucions.
  
- Comprovacions periòdiques dels comptes comptables i emissió d'informes.
  
- Presentació i conciliació dels comptes anuals.
  
Formació específica:
  
- Experiència en gestió, assessorament, coordinació, seguiment, elaboració i recuperació de la informació comptable pressupostària per a l'elaboració d'estats comptables d'una entitat pública.
  
- Experiència en la confecció d'informes sobre la situació i evolució economicofinancera dins de les administracions públiques.
  
- Formació en matèria de comptabilitat pública i anàlisis dels estats comptables.
  
- Coneixements en eines bàsiques de sistemes comptables públics, i també informàtiques. En particular, en l'adaptació i organització dels circuits d'informació comptable de cada administració pública a les particularitats dels aplicatius comptables existents al mercat (en concret a l'aplicació informàtica instal·lada en aquesta administració), i viceversa.
  
ANNEX II
  
Universitat Miguel Hernández d'Elx
  
Sol·licitud de participació
  
Ordre Diari Oficial de la Generalitat Valenciana
  
Dades del funcionari i del lloc de treball:
  
Document nacional d'identitat
  
Primer cognom
  
Segon cognom
  
Nom
  
Cos o escala
  
Grup
  
Número de registre personal
  
Data de naixement
  
Situació administrativa
  
Telèfon de contacte (amb prefix)
  
Grau
  
Data de consolidació
  
Denominació del lloc de treball del qual és titular
  
Nivell
  
Forma de provisió
  
Data de la presa de possessió
  
Subunitat (subdirecció general o assimilada)
  
Localitat
  
Unitat (direcció general o organisme autònom)
  
Ministeri, administració autonòmica o local
  
Antiguitat: temps de serveis efectius en la data de la convocatòria
  
Anys ... mesos ... dies ...
  
Cursos de formació
  
Centre oficial de funcionaris
  
Al·legació per a valoració del treball desenvolupat i mèrits específics (acompanyeu en full a banda).
  
Condicione la meua petició al fet d'obtenir lloc de treball a la localitat d: \_\_\_
  
(Nom i cognoms)
  
Document nacional d'identitat:
  
Declare sota la meua responsabilitat, que conec expressament i complisc els requisits exigits en la convocatòria per a exercir el lloc o llocs que sol·licite, i que les dades i circumstàncies que faig constar en aquest annex són certes.
  
Lloc, data i firma.